ປະທານາທິບໍດີ Hollande ກຳນົດຈະກ່າວ ຄຳປາໄສ ຕໍ່ສະຖາບັນ ວັດທະນະທຳ ອາຣັບ
ປະທານາທິບໍດີຝຣັ່ງ ກ່າວວ່າ ວາລະສານ Charlie Hebdo ຈະດຳເນີນກິດຈະການຕໍ່ໄປ ເຖິງ ແມ່ນມີເຫດການ ຍິງຄົນຕາຍ ໃນສັບປະດາແລ້ວນີ້ ກໍຕາມ.
ປະທານາທິບໍດີຝຣັ່ງ ທ່ານ Francois Hollande ຄາດວ່າ ຈະກ່າວຄຳປາໄສຕໍ່ອົງການວັດທະນະທຳອາຣັບໃນວັນພະຫັດ ມື້ນີ້ ຫຼັງຈາກປະກາດ ວ່າ ວາລະສານຕະຫລົກ Charlie Heb do ຈະດຳເນີນກິດຈະການຕໍ່ໄປ ເຖິງແມ່ນໄດ້ເກີດເຫດການຍິງ ຜູ້ຄົນຕາຍຢ່າງໂສກເສົ້າສະຫລົດໃຈໃນສັບປະດາແລ້ວນີ້ກໍຕາມ ອົງການຂ່າວຝຣັ່ງ ອ້າງຄຳເວົ້າຂອງທ່ານ Hollande ທີ່ກ່າວໃນ ແລງ ວັນພຸດວານນີ້ ວ່າ  ຖ້ອຍຖະແຫຼງຂອງທ່ານ ມີຂຶ້ນໃນມື້ດຽວ ກັນກັບວະລະສານ Charlie Hebdo ສະບັບທຳອິດນັບແຕ່ໄດ້ ມີການໂຈມຕີ ບ່ອນວາງຈຳໜ່າຍ ຢູ່ຕາມຮ້ານຂາຍໜັງສືພິມຕ່າງໆໂດຍລົງໜ້າປົກດ້ວຍ ການບັນລະຍາຍຮູບ cartoon ຂອງພະສາດສະດາ Muhammad ຮ້ອງໄຫ້ພາຍໃຕ້ຫົວ ຂໍ້ຂ່າວວາລະສານສະບັບນີ້ ໄດ້ຂາຍອອກຢ່າງ ໄວໃນທົ່ວປະເທດຝຣັ່ງ ທ່ານ Hollande ມີກຳນົດທີ່ຈະໄປມີໜ້າໃນວັນພະຫັດມື້ນີ້ ທີ່ສະຖາບັນໂລກອາຣັບ ຫຼື Arab World Institute ທີ່ປາຣີ ຊຶ່ງຈະສົ່ງເສີມສາຍພົວພັນທີ່ໃກ້ຊິດຂຶ້ນລະຫວ່າງຝຣັ່ງ ກັບໂລກອາຣັບ ໃນວັນພະຫັດມື້ນີ້ເຊັ່ນກັນ ຈະມີພິທີສົ່ງສະການສຳລັບພວກທີ່ເສຍຊີວິດ 2 ຄົນໃນສັບປະ ດາແລ້ວນີ້ ຊຶ່ງເປັນພິທີຫລ້າສຸດ ແຫ່ງການທຳພິທີສົ່ງສະການທາງສາສະໜາຂອງພວກທີ່ເສຍຊີວິດທີ່ມີມາເປັນລຳດັບນັ້ນ ໃນຂະນະດຽວກັນ ທ່ານ John Kerry ລັດຖະມົນຕີການຕ່າງປະເທດສະຫະລັດຈະເດີນ ທາງໄປຍັງປາຣີໃນວັນສຸກມື້ອື່ນ ເພື່ອໄປພົບປະກັບ ປະທານາທິບໍດີ Hollande ແລະບັນດາເຈົ້າໜ້າທີ່ຝຣັ່ງອື່ນໆອີກ ໃນວັນພຸດວານນີ້ ບັນດາເຈົ້າໜ້າທີ່ສະຫະລັດ ກ່າວວ່າ ຟິມວີດີໂອ ທີ່ ສາຂານຶ່ງຂອງເຄືອຂ່າຍອາລກາອິດາໃນເຢເມນອ້າງວ່າ ຕົນເປັນຜູ້ຮັບ ຜິດຊອບໃນການໂຈມຕີທີ່ມີຜູ້ຄົນເສຍຊີວິດ ໃນຫ້ອງການຕ່າງໆທີ່ປາຣີ ຂອງວາລະສານ Charlie Hebdo ວ່າ ຮູບວີດີໂອ ທີ່ສະແດງໃຫ້ເຫັນທາງຄອມພີວເຕີໃນວັນພຸດວານນີ້ ຊາຍຄົນນຶ່ງທີ່ຢັ້ງຢືນວ່າ ແມ່ນນາຍ Nasr al-Ansi ເປັນຫົວໜ້າສູງສຸດຂອງເຄືອຂ່າຍອາລກາອິດາໃນແຫຼມອາ ຣາເບຍ ກ່າວວ່າ ກຸ່ມຂອງລາວໄດ້ວາງແຜນ ແລະໃຫ້ເງິນສະໜັບສະໜຸນການໂຈມຕີ ທີ່ພວກມືປືນສອງຄົນໄດ້ສັງຫານພວກຜູ້ຄົນ 12 ຄົນນັ້ນ